Svartbrun rørsopp

Svartbrun rørsopp (Imleria badia) er en sopp i fløyelsrørsoppslekten (Imleria). Den ble først klassifisert som en steinsopp (Boletus), men i 1931 ble den plassert i fløyelsrørsoppfamilien (Xerocomus) av Édouard-Jean Gilbert. I 2014 ble den klassifisert som en egen slekt, Imleria, av Alfredo Vizzini.Svartbrun rørsopp Imleria badius (Fr. : Fr.) Vizzini Artsdatabanken Siden det er en rørsopp har svartbrun rørsopp et mykt, svampaktig lag med rør under hatten. Rørene endrer farge til mørk blå mot svart ved hard berøring/trykk. 

Kjennetegn
Svartbrun rørsopp er en middels stor rørsopp med en 5 til 12 cm stor hatt med filtet hud. Hatten er, som navnet indikerer, brun til svartbrun. Den blir gjerne klebrig i fuktig vær. Hatten er ofte halvkuleformet tidlig, men blir etter hvert hvelvet. Rørmunningen, altså den synlige delen på undersiden av hatten, er som oftest gul eller grønngul, men blir blågrønn under trykk. Rørene inne i hatten er også gule til grønngule.

Stilken er 5-10 cm høy og 1-2 cm tykk. Den er ofte jevn, men kan være tynnere nederst mot roten. Den er typsik rød eller rødbrun av farge. Kjøttet er mykt, hvitt eller blekgult. Kjøttet blir blått om man skjærer det opp.Side 31, Gro Gulden, Kolbjørn Mohn Jenssen, Jens Stordal: Norsk lommesoppbok, Tiden Norsk Forlag, Oslo, 1999 (3. opplag)

Dersom svartbrun rørsopp har noen typiske forvekslingssopper, er det fløyelsrørsopp (Xerocomus ferrugineus) i ung alder, da begge har lodden hatt. Imidlertid er fargen blekere på svartbrun rørsopp. Ettersom begge er spiselige uten krav til behandling, er det av liten gastronomisk betydning hvilken sopp det er snakk om. Den kan også minne om orerørsopp (Gyrodon lividius), men denne er gulere og blekere enn svartbrun rørsopp. Orerørsopp er omtalt som spiselig av enkelte, men uspiselig av andre.Side 75-76, Inger Lagset Egeland, Steinar Myhr: Norske sopper, 4. reviderte og utvidede utgave, Gyldendal Norsk Forlag, 2011

Utbredelse
Svartbrun rørsopp finnes vanligvis under furu, men kan finnes i både løv- og barskog. Den finnes i Europa, Nord-Amerika og Asia.Imleria badius (Fr. : Fr.) E.-J... - Global Biodiversity Information Facility I Norge er den funnet særlig på kysten. Flest eksempler er observert rundt Oslofjorden, på kysten i Aust-Agder, ved Stavanger, i Hordaland og i Møre og Romsdal, samt flere i Trondheim. Den er sjelden nord for Trondheim, men den er observert i nærheten av Harstad.Funndata i artskart  - Artsdatabanken 

 Mykologiske karakteristika30px Rørsopp30px  Hvelvet hatt30px  Tilvokste rør 30px  Naken stilkGlatt, ofte rødgul 30px  Mycorrhiza 30px Spiselig

Referanser

 Eksterne lenker 



Kategori:Fløyelsrørsopper
Kategori:Matsopp
Kategori:Arter formelt beskrevet i 1931
Kategori:Normlisten for soppkontrollører